Հյուսիսարևելյան մեգապոլիս

**Հյուսիսարևելյան մեգապոլիս**, անվանվում է նաև  **Հյուսիսարևելյան միջանցք**, **Ացելա միջանցք**,  **Բոստոն-Վաշինգտոն միջանցք**, **ԲոսՎաշ**, **Բոս-Վաշ միջանցք** կամ **ԲոսՆՅՎաշ**, բացառապես Միացյալ Նահանգների տարածքում գտնվող ամենախիտ բնակեցված մեգապոլիսն է՝ 2022 թվականի տվյալներով 50 միլիոնից մի փոքր ավելի բնակչությամբ։ Առավել հաճախ հանդիպող «ԲոսՎաշ» անվանումը տարածաշրջանի համար առաջին անգամ գործածել է ֆուտուրիստ Հերման Կանը 1967 թվականին հրատարակված իր էսսեում: Դա աշխարհի ամենամեծ մեգապոլիսն է տնտեսական արդյունքի առումով: Այստեղ է կենտրոնացած ԱՄՆ-ի արդյունաբերական ձեռնարկությունների մոտավորապես 25 %-ը:

Ընկած լինելով հիմնականում Ատլանտյան օվկիանոսի ափին՝ ԱՄՆ-ի հյուսիսարևելյան մասում, մեգապոլիսը տարածվում է Բոստոնի հյուսիսային արվարձաններից մինչև Վաշինգտոն, մոտավորապես հարավարևմտյան ուղղությամբ՝ ԱՄՆ 1-ին երթուղու, 95-րդ միջպետական մայրուղու և Հյուսիսարևելյան միջանցքի երկաթուղային գծի մի հատվածի երկայնքով: Այն երբեմն ավելի լայնորեն է սահմանվում՝ ներառելով այլ քաղաքային շրջաններ ևս, այդ թվում՝ հարավում գտնվող Ռիչմոնդ և Հեմփթոն Ռոուդս շրջանները, հյուսիսում գտնվող Պորտլենդը, Մեն նահանգը և Նյու Հեմփշիրի Մանչեսթերը, ինչպես նաև արևմուտքում գտնվող Փենսիլվանիայի Հարիսբուրգը:

Այս տարածաշրջանը ներառում է երկրի ամենախիտ բնակեցված մետրոպոլիտենային տարածքներից շատերը, այդ թվում՝ Նյու Յորքը, Ֆիլադելֆիան, Վաշինգտոնը, Բոստոնը և Բալթիմորը: 2020 թվականի տվյալներով այն ուներ ավելի քան 50 միլիոն բնակիչ. դա ԱՄՆ բնակչության մոտ 17%-ն է՝ երկրի ցամաքային տարածքի 2%-ից պակաս տարածքի վրա: Այստեղ բնակչության խտությունը կազմում է մոտ 1000 մարդ մեկ քառակուսի մղոնի վրա (390 մարդ/ կմ² ), ինչը շատ ավելին է, քան ԱՄՆ միջին ցուցանիշը՝ 80.5 մարդ մեկ քառակուսի մղոնի վրա ( 31 մարդ/կմ²): Ըստ կանխատեսումների՝ մինչև 2025 թվականը տարածքում բնակչության թվաքանակը կհասնի առնվազն 58,1 միլիոնի:

Նախքան մեգապոլիս» տերմինի լայնորեն օգտագործումը՝ Ուոլտեր Հեդդենը 1929 թվականին հրատարակած իր գրքում նշել էր ԱՄՆ-ի հյուսիս-արևելքի խոշոր քաղաքների աճող փոխկախվածությունը** **Ֆրանսիացի աշխարհագրագետ Ժան Գոտմանը այնուհետև կիրառեց «մեգապոլիս» տերմինը իր 1961 թվականի *«Մեգապոլիս. Միացյալ Նահանգների քաղաքայնացված հյուսիսարևելյան ափը»* ուսումնասիրության մեջ։ Գոտմանը եզրակացրեց, որ տարածաշրջանի քաղաքները, չնայած առանձին և անկախ լինելուն, եզակիորեն կապված են միմյանց հետ իրենց արվարձանային գոտիների միահյուսման միջոցով՝ ստանալով մեկ, հսկայական քաղաքի որոշ բնութագրեր և ձևավորելով *մեգապոլիս.* այս տերմինը նա վերցրել է համանուն հին հունական քաղաքից, որն իրեն այդպես էր անվանել ամենամեծ հունական քաղաքը դառնալու ձգտումներից ելնելով։

## Գլխավոր քաղաքները
250px|մինի|Բոստոն
250px|մինի|Նյու Յորք, Ստորին Մանհեթեն
մինի|Ֆիլադելֆիա
մինի|Բալթիմորի նավահանգիստը
մինի|Տեսարան Վաշինգտոնից
* Նյու Յորք ( Նյու Յորք նահանգ )
* Ֆիլադելֆիա ( Փենսիլվանիա )
* Բալթիմոր (Մերիլենդ)
* Բոստոն (Մասաչուսեթս)
* Վաշինգտոն (Վաշինգտոն)
* Փրովիդենս (Ռոդ Այլենդ)
* Սփրինգֆիլդ (Մասաչուսեթս)
* Վուսթեր (Մասաչուսեթս)
* Բրիջպորտ ( Կոնեկտիկուտ )
* Ջերսի Սիթի ( Նյու Ջերսի )
* Ալենթաուն ( Փենսիլվանիա )
* Տրենտոն ( Նյու Ջերսի )
* Նյուարկ ( Նյու Ջերսի )
* Ատլանտիկ Սիթի ( Նյու Ջերսի )
* Ուիլմինգտոն  ( Դելավեր )
* Հարթֆորդ ( Կոնեկտիկուտ )
* Նյու Հեյվեն ( Կոնեկտիկուտ )
* Արլինգտոն (Վիրջինիա )
* Ալեքսանդրիա ( Վիրջինիա )
* Ռիչմոնդ ( Վիրջինիա )
* Մանչեստր ( Նյու Հեմփշիր )

## Բնակչություն

## XX դարի երկրորդ կեսի կանխատեսումներ
Դեռևս 1973 թվականին խորհրդային մի շարք տնտեսագետներ առաջ քաշեցին մի վարկած, ըստ որի Բոսվաշի շարունակական աճը հանգեցնելու է Բոստոնի ու Վաշինգտոնի միաձուլմանը, 80 միլիոն բնակչությամբ հսկայական քաղաքային ագլոմերացիայի առաջացմանը:

1964 թվականին ամերիկացի անվանի ֆանտաստ գրող Այզեկ ազիմովը կանխատեսեց, որ «Բոստոն-Վաշինգտոն տարածաշրջանը կվերածվի 4 միլիոն բնակչությամբ մի մեգապոլիսի»:

## Տնտեսություն
Հյուսիսարևելյան մեգապոլիսի ընդհանուր ՀՆԱ-ն կազմում է 5.6 տրիլիոն դոլար, որից մոտ 2.3 տրիլիոն դոլարը բաժին է ընկնում Նյու Յորքի մետրոպոլիտենային տարածքին։ 2023 թվականի դրությամբ, եթե Հյուսիսարևելյան մեգապոլիսը առանձին երկիր լիներ, ՀՆԱ-ի առումով երրորդ բարձր ցուցանիշը կունենար աշխարհում՝ առաջ անցնելով Գերմանիայից (4.7 տրիլիոն դոլար):

## Տես նաև
* Քաղաքային համայնք
* Միջին Ատլանտյան (ԱՄՆ)

## Ծանոթագրություններ

### Աղբյուրներ
* 
** Republished as The MIT Press. March 15, 1964. doi:. ISBN&nbsp;. OCLC&nbsp;551546201. cite book: ISBN / Date incompatibility (help)
**
*
* Gottmann, Jean (1987), *Megalopolis Revisited — 25 Years Later*. 
* Gottmann, Jean, ed. Robert Harper (1990), *Since Megalopolis: The Urban Writings of Jean Gottman*. 
* Swatridge, L.A. (1971), *The Bosnywash megalopolis: A region of great cities*. 

## Արտաքին հղումներ
*  About.com - Megalopolis BosWash - The Metropolitan Area from Boston to Washington

Կատեգորիա:CS1 errors: ISBN date
Կատեգորիա:ԱՄՆ-ի մերձքաղաքային շրջաններ
Կատեգորիա:ԱՄՆ-ի տարածաշրջաններ
Կատեգորիա:Հյուսիսային Ամերիկայի մերձքաղաքային շրջաններ
Կատեգորիա:Հյուսիսային Ամերիկայի տարածաշրջաններ
Կատեգորիա:Մերձքաղաքային շրջաններ